**Zmluva o poskytovaní služieb**

podľa § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

ďalej len „zmluva“

# Zmluvné strany

Objednávateľ: Univerzita Komenského v Bratislave

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

IČO: 00 397 865

DIČ: 2020845332

IČ DPH: SK 2020845332

 Zastúpený: prof. JUDr. Marek Števček, PhD. rektor UK

Súčasť: Univerzita Komenského v Bratislave, Filozofická fakulta

 Sídlo: Gondova 2, 811 02 Bratislava

zastúpená: prof. Mgr. Marián Zouhar, PhD., dekan fakulty

IBAN: SK91 8180 0000 0070 0024 1287

Osoba oprávnená konať vo veciach technických: Mgr. Radoslav Števčík, tajomník fakulty

(ďalej len „**objednávateľ**“)

**Poskytovateľ: */doplní uchádzač/***

Sídlo:

IČO:

DIČ:

IČ DPH:

Zapísaný:

Zastúpený:

Bankové spojenie:

IBAN:

Osoby oprávnené konať vo veciach:

a) zmluvných:

 b) technických:

 (ďalej len „**poskytovateľ**“)

# Úvodné ustanovenia

Zmluvné strany uzatvárajú túto zmluvu ako výsledok verejného obstarávania „Tlačiarenské služby pre Studia Academia Slovaca- centrum pre slovenčinu ako cudzí jazyk“ za účelom poskytnutia tlačiarenských služieb v súlade s ponukou poskytovateľa do verejného obstarávania.

# Predmet zmluvy

Predmetom zákazky je poskytnutie tlačiarenských služieb a služieb súvisiacich s tlačou za podmienok stanovených v tejto zmluve a Prílohy č. 1 – Cenová ponuka, ktorá tvorí neoddeliteľnú súčasť tejto zmluvy.

Predmet plnenia obsahuje:

* + 1. tlačiarenské práce – tlač publikácií,
		2. služby súvisiace s tlačou (balné, preprava a vynesenie na miesto určenia, odvoz odpadového materiálu).

Poskytovateľ sa zaväzuje riadne a včas zabezpečiť predmet zmluvy špecifikovaný v bode 3.2 a objednávateľ sa zaväzuje zaplatiť za poskytnuté služby dohodnutú cenu podľa podmienok definovaných v tejto zmluve.

# Miesto a spôsob plnenia

Miesto poskytovania predmetu zmluvy:

 Univerzita Komenského v Bratislave – Filozofická fakulta

 Gondova ul. 2,

 811 02 Bratislava

Dodanie predmetu zmluvy sa uskutoční na základe odovzdávacieho protokolu, ktorý bude obsahovať zoznam publikácií, s názvom a počtom kusov publikácií, prípadne záznam o akýchkoľvek vadách alebo nedorobkoch, ktorý bude podpísaný osobami oprávnenými konať vo veciach realizácie zmluvy pri oboch zmluvných stranách.

V prípade, že publikácie budú vykazovať vady a  zjavné nedostatky, objednávateľ je oprávnený rozhodnúť sa, či publikácie prevezme a do preberacieho protokolu popíše tieto vady a nedorobky spolu s lehotou, v rámci ktorej sa ich zhotoviteľ zaväzuje odstrániť, alebo publikácie neprevezme.

# Termín plnenia

Poskytovateľ sa zaväzuje dodať predmet zmluvy v lehote najneskôr do 30 dní od účinnosti zmluvy.

# Cena a platobné podmienky

Cena za predmet plnenia zmluvy musí byť stanovená v zmysle zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.

Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Zmluvná cena za predmet zmluvy je maximálna t.j. musí pokrývať všetky náklady poskytovateľa na nevyhnutné pre riadne plnenie predmetu zákazky, jednotkové ceny za publikácie obsahujú všetky náklady spojené s poskytnutím obstarávacej služby t.j. balné, poštovné, preprava a vynesenie na miesto určenia.

Zmluvné strany sa dohodli na cene stanovenej v Prílohe č. 1- Cenová ponuka.

Za kompletnú realizáciu predmetu zmluvy objednávateľ zaplatí poskytovateľovi:

* 1. cena v EUR bez DPH***, /doplní uchádzač/***
	2. DPH v EUR,
	3. cena v EUR s DPH

Všetky ceny budú zaokrúhlené na dve desatinné miesta.

Vlastná platba sa bude realizovať formou bezhotovostného platobného styku v eurách. Realizáciu zmluvy bude poskytovateľ fakturovať na základe predloženej faktúry.

Na poskytovanie služieb objednávateľ neposkytne poskytovateľovi preddavky.

V prípade zákonnej úpravy DPH bude možné upraviť cenu písomným dodatkom k zmluve.

Daň z pridanej hodnoty bude vysporiadaná v súlade s platnými právnymi predpismi Európskej únie.

Vlastná platba sa bude realizovať formou bezhotovostného platobného styku v eurách. Realizáciu zmluvy bude poskytovateľ fakturovať na základe predloženej faktúry. Faktúra musí obsahovať zákonné náležitosti a jej prílohou musí byť podpísaný preberací protokol v zmysle bodu (4.2). Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude vystavená v súlade s platnou zmluvou, objednávateľ ju vráti v lehote splatnosti poskytovateľovi na dopracovanie. Opravená faktúra je splatná do 30 dní odo dňa jej doručenia objednávateľovi.

# Podmienky poskytnutia služieb

Za účelom riadnej spolupráce sa zmluvné strany zaväzujú vzájomnou súčinnosťou.

Objednávateľ sa zaväzuje:

* + 1. poskytnúť včas poskytovateľovi úplné a prehľadné informácie k tlači publikácií, ktoré sú bezodkladne nutné k realizácii zmluvy,
		2. bezodkladne informovať poskytovateľa o prípadných zmenách pri realizácii predmetu zmluvy.

Poskytovateľ sa zaväzuje:

* + 1. realizovať predmet zmluvy na kvalitnej a profesionálnej úrovni v rozsahu tejto zmluvy,
		2. zabezpečiť realizáciu zmluvy v najvyššej kvalite, a postupovať s odbornou starostlivosťou a s prihliadnutím na záujmy objednávateľa,
		3. bezodkladne po zistení písomne upovedomiť objednávateľa o všetkých prekážkach, realizácie zmluvy a navrhnúť mu možnosti odstránenia týchto prekážok,

Poskytovateľ v celom rozsahu zodpovedá za akúkoľvek škodu, ktorá vznikla v dôsledku porušenia povinností poskytovateľa vyplývajúcich pre neho z tejto zmluvy alebo zo všeobecne záväzných právnych predpisov.

Poskytovateľ má nárok na odplatu len za riadne a včas poskytnuté služby.

# Zmluvné pokuty a úroky z omeškania

V prípade nedodržania lehoty poskytnutia služieb si objednávateľ môže uplatniť voči poskytovateľovi zmluvnú pokutu vo výške 0,01 % z ceny predmetu zmluvy, za každý deň omeškania.

Poskytovateľ sa zaväzuje, že uhradí objednávateľovi zmluvnú pokutu vo výške 500 EUR za každé porušenie, resp. nedodržanie vyplývajúcich z predmetnej zmluvy. Týmto znie je dotknuté právo objednávateľa na náhradu škody.

Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (pandemická situácia, vojna, požiar, povodeň, zemetrasenie a pod.). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.

# Odstúpenie od zmluvy

Táto zmluva môže byť ukončená jedným z nasledovných dôvodov

* 1. odstúpením od zmluvy,
	2. stratou oprávnenia poskytovateľa k výkonu činnosti, ktoré je potrebné pre realizáciu predmetu zákazky,
	3. písomnou dohodou zmluvných strán.

Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

Za podstatné porušenie tejto zmluvy sa považuje tiež ak:

1. omeškanie poskytovateľa s poskytovaním predmetu zmluvy oproti dohodnutému termínu, okrem prípadu, ktorý by omeškanie ospravedlňoval (vyššia moc),
2. poskytovateľ nedodržiava podmienky dohodnuté v tejto zmluve alebo vyhotovuje predmet zmluvy v rozpore s touto zmluvou.
3. cena bude fakturovaná v rozpore s platobnými podmienkami dohodnutými v tejto zmluve,
4. poskytovateľ vstúpil do likvidácie,
5. proti poskytovateľovi začalo konkurzné konanie, alebo bol podaný návrh na povolenie reštrukturalizácie.

Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť, resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju na odstúpenie oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať vyhlásenie, že zmluvná strana odstupuje od zmluvy až okamihom márneho uplynutia lehoty stanovenej na odstránenie porušenia, ktoré je dôvodom odstúpenia, ak je to vzhľadom k povahe porušenia povinnosti možné.

 V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.

Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

 Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci

# Záverečné ustanovenia

Ostatné práva a povinnosti zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi SR.

Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

Túto zmluvu je možné meniť a dopĺňať iba formou písomných dodatkov k tejto zmluve, schválených a podpísaných oprávnenými zástupcami zmluvných strán.

Zmluva je vyhotovená v 4 vyhotoveniach, z ktorých 2 vyhotovenia dostane objednávateľ a 2 poskytovateľ.

Zmluvné strany vyhlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Neoddeliteľnou súčasťou tejto zmluvy sú nasledovné prílohy:

Príloha č. 1 Cenová ponuka

Príloha č. 2 Zoznam publikácií

 ***/doplní uchádzač/***

V Bratislave dňa......... V Bratislave dňa ..........

za objednávateľa: za poskytovateľa :

.......................................................

prof. Mgr. Marián Zouhar, PhD.,

 dekan fakulty

...................................................... ........................................................

prof. JUDr. Marek Števček, PhD. konateľ spoločnosti

rektor UK